o
Meidät on luotu rakkautta varten.
Voimme tuntea rakkauden joka solullamme.
Rakkauden etsiminen väärästä paikasta aiheuttaa kuitenkin
yksinäisyyden tunteen.
Tiedostamme, että tarvitsemme todellista rakkautta.
Rakkauden etsiminen väärästä paikasta tuhoaa meidät.
Se jättää jälkeensä särkyneitä perheenjäseniä.
On aika kokea todellista rakkautta.
On aika levätä Isän sylissä.
Lasten sydämen eheyttäminen
Nyt toivon, että otat esiin muistiinpanovälineet
jos sinulla sellaiset on.
Tulemme puhumaan siitä, miten voimme eheyttää niiden ihmisten
sydämen, joille olemme antaneet väärän kuvan Isän rakkaudesta.
Olemme otsikoineet tämän opetuksen
"Lasten sydämen eheytyminen".
Mutta pyrin tuomaan tasapainon opetukseeni.
Tiedän, että puolet kuulijoistani on yksineläjiä.
Tiedän myös, että isolla osalla ei ole lapsia.
En kuitenkaan pysty opettamaan
mitään vain sen perusteella, että olen lukenut niin jostain kirjasta.
Opetan asiat oman elämäni kautta.
Se on ainoa asia, minkä voin tarjota teille.
Kaikki muu tulee lain kirjaimen kautta.
Tajuan, että eräät teistä ette pysty samastumaan joihinkin
kertomuksiin, joita kerron.
Ne liittyvät niin kiinteästi avioliittoon ja lapsiini.
En minä sitä anteeksi pyytele.
Se on se, mitä minulla on jaettavana... omat kokemukseni.
Olen varma, että ette halua kuulla opetusta ajalta ennen
avioliittoani. Sen voin taata!
Siitä ei ole paljon annettavaa.
Ettekä halua opetusta myöskään avioliittoni siltä ajalta, jolloin
meillä ei vielä olut lapsia, koska tulin uskoon vasta sen jälkeen.
Jos oma tilanteesi ei vastaa minun tilannettani
voit soveltaa ja toteuttaa opetustani Kristuksen ruumiin
seurakunnan, yhteydessä, joka on sinun perheesi.
Puhun paljon asioiden toteuttamisesta
oman perheeni yhteydessä.
Eli miten eheytän lasteni sydämen nyt, kun alan
vaeltaa tässä ilmestyksessä.
Sovellan sitä myös siihen, miten voin olla tuomassa
eheyttä vaimoni sydämeen.
Käymme läpi sen myös siltä kannalta, että olet yksinhuoltaja.
Miten voit tuoda eheyden lastesi sydämeen, kun toinen
vanhemmista on tipotiessään.
Puhumme tästä myös teidän seniorivanhempien kannalta,
joiden lapset lähestyvät keski-ikää.
Miten silloin mennään taaksepäin ja tuodaan eheys tilanteeseen.
En nyt lupaa, että tämä on hauskaa enkä sitä, että se
repii sydämenne kappaleiksi.
Mutta opetan teille käytännöllisiä asioita.
Olen oppinut pitämään teidät hereillä ja toivottavasti
onnistun siinä nytkin.
Katsotaan Raamatusta Malakia 4 ja joitakin kohtia
jotka ovat perustavanlaatuisia.
Puhumme tässä loppujen lopuksi myös siitä, miten ottaa vastaan
enemmän Isän rakkautta.
Rakkautta ei laitettu sydämeesi, jotta se jäisi sinne.
Rakkaus ei ole rakkautta ennen kuin sitä annetaan eteenpäin.
Saat pitää vain sen, minkä annat pois.
Sen, mistä pidät kiinni, menetät.
Se minkä annat pois, tulee takaisin sinulle.
Tunnemme hyvin nämä jakeet 5 ja 6 Malakian luvusta 4.
"Katso, minä lähetän teille profeetta Elian
ennen kuin tulee Herran päivä, se suuri ja peljättävä.
Ja hän on kääntävä jälleen isien sydämet lasten puoleen ja lasten
sydämet heidän isiensä puoleen
etten minä tulisi ja löisi maata, vihkisi sitä tuhon omaksi."
Kun lapsi ei tunne, että hänellä on paikka isänsä tai äitinsä
sydämellä, kirous tekee työtään hänen elämässään.
Miten tämä kirous murretaan?
Tätä varten haluan antaa sinulle joitakin käytännöllisiä asioita.
Ja ne maksavat sinulle kaiken.
Jotta kirous murtuu elämästäsi.
Tämän kirouksen murtaminen
maksaa sinulle kaiken, mitä olet ollut viimeiset 49 vuotta.
Ennen kuin seurakunnasta voi tulla Isän koti
meidän kodeistamme täytyy tulla Isän koteja.
Ennen kuin herätys tulee Kristuksen ruumiiseen ja
kansakuntiin, uskon että sen tulee alkaa kodeissamme.
Katsotaan toista paikkaa, Matt. 18, kun laskemme perustaa
opetukselle ja käymme läpi 12-13 käytännöllistä asiaa
kirouksen murtamiseksi.
Kirous on saattanut tulla elämääsi sukupolvien ketjussa.
Oman elämäni kirous tulee hugenottien ajalta ja
Madame Gyuonin klaanista.
Mielettömän mittava hengellinen perintö, joka tuli Yhdysvaltoihin
uskonnollisten vainojen myötä 1700-luvun alussa.
Se asettui Georgian rannikkoseudulle.
Sen omistuksessa oli
lukemattomien neliökilometrien suuruisia maa-aloja.
Mutta sen mukana tulivat orjat.
Se toi kahleet ja vainot, joita aiheuttivat orjien omistajat...
Frostin perhe...
Ja ne aiheuttivat kirouksen, joka jatkui sukupolvelta toiselle.
Kirouksen sen vuoksi, mitä tuhoa orjuus sai aikaan.
Ainoa, mitä saatoimme niittää Frostin suvussa, oli orjuus.
Niin pitkälle kuin muistamme, isät ovat hylänneet lapsensa.
Isät ovat hylänneet lapsensa.
Kahle, painostus. Mutta myös hengellinen lanka.
Perintö on molemmilta puolilta.
Meidän perheellämme ei ollut juuri mahdollisuuksia.
Oma syntymäni maailmaan oli kuin uisi voissa.
Suvussamme sukupolvien yli jatkunut tuho yli 300 vuotta.
Sisällissota, jossa sukumme menetti kaiken.
Black Jack Watsonista tuli tämän päivän Robin Hood.
Hän murhasi kaikki jenkki- keinottelijat ja kaikki muutkin
voidakseen varastaa kaiken ja ruokkia perheensä.
Pelkkää murhaa ja tuhoa ja kostoa ja kotien rikkoutumista.
Tämä on seurannut jokaista perhettä.
Perheitä, joissa isät eivät ole koskaan osanneet antaa
lapsilleen paikkaa sydämellään. Se koskee koko sukua.
Tälläkin hetkellä ajattelet...
- Voi pojat, muistuttaa jotenkin meidän kotia.
Mutta meidän ei tarvitse jäädä tähän tilaan.
Isä haluaa murtaa tuon kirouksen perheemme yltä.
Kirouksen murtamiseen liittyy Matt. 18:3-6.
"Totisesti ellette käänny..." Ellette tee parannusta ja käänny...
‘Anna mulle, anna mulle' -tilasta ‘Muuta minut' -tilaan... 124.1
Ellette "tule lasten kaltaisiksi, ette pääse taivasten valtakuntaan."
En usko, että se tarkoittaa, että et pelastuisi, vaan että
perheesi ei koe valtakunta- elämää täällä maan päällä...
...ja jäätte kirouksen alaisuuteen.
Valtakunnan elämään astuminen on siinä merkittävä asia.
Jotta voisit kokea valtakunnan elämää nyt ja jotta voisit tehdä
koko elämääsi koskevan täys- käännöksen, tehdä parannuksen
sinun tulee nöyrtyä pienen lapsen kaltaisuuteen.
Tällainen ihminen saa kokea Jumalan valtakunnan suuruuden.
Hän saa kokea, miltä tuntuu olla lapsi Jumalan valtakunnassa.
Eikä siinä vain siitä ole kyse.
Jae 5: Se koskee sitä, miten otat vastaan... lapset.
Eikä vain sitä, miten otamme vastaan lapset, vaan miten
otamme vastaan ihmiset, joilla ei ole valtaa siunata meitä.
Miten otamme vastaan ne, jotka eivät mitenkään vaikuta siihen
että me näyttäisimme hyvältä tai tulisimme korotetuiksi.
Se miten otat vastaan pienet ihmiset, määrää sen, miten
otat vastaan Hänet.
Emme tuo eheyttä vain omien lastemme sydämeen.
Se koskee jokaista muutakin pientä, jolle olemme antaneet
väärän kuvan Isän rakkaudesta.
Jos ihmisellä on valtaa siunata meitä ja nostaa meidät esiin
jotta näytämme hyvältä, heille meiltä kyllä rakkautta riittää.
Mutta miten suhtaudut vähäisiin?
"Mutta joka viettelee yhden näistä pienistä...sen olisi parempi
että myllynkivi ripustettaisiin hänen kaulaansa
ja upotettaisiin meren syvyyteen." Tämän kirouksen Jumala haluaa murtaa.
On väistämätöntä, että kompastuskiviä tulee.
Mutta Jumala haluaa murtaa tuon kirouksen yltämme tänään.
Siihen liittyvä avainsana on nöyryys.
Kyse ei ole siitä, mitä teet tai miten hyvin suoritat.
Pidän enemmän sanasta asenne tai asema.
Kyse on siitä, minkä asenteen aiot ottaa, kun palaat kotiin.
Miten suhtaudut niihin vähäisiin?
Niihin, joilla ei ole mitään keinoa saada sinua näyttämään hyvältä
tai edes siunata sinua.
Itse ajattelen, että suurin synti, jonka vanhempi voi tehdä
tai mikä voi tapahtua millaisessa perheessä vain
on synti rakkautta vastaan.
Isän rakkauden vääränlaista ilmentämistä toiselle ihmiselle.
Olen kertonut, että koko elämäni oli niin sidoksissa totuuteen, että
totuudesta tuli pahoinpitelijä perheessäni.
En piitannut pienistä perheenjäsenistäni.
Kunnioitin kovasti isoja ihmisiä.
Niitä auktoriteettihahmoja, joilla oli valtaa nostaa minut esiin
ja ruokkia hengellistä kunnianhimoani.
Heitä kunnioitin, koska heidän kauttaan voisimme päästä esiin
ja tulla nähdyiksi ja hyväksytyiksi ja tulla tunnetuiksi.
Kun kunnioitamme isoisia, usein emme sitten kunnioita vähäisiä.
Ja ilmennämme väärin Isän rakkautta puolisoamme ja
lapsiamme ja muita kohtaan.
1980-luvulla koko elämäni...
Tulin uskoon vuonna 1980.
Toimin seurakunnan pastorina vuodesta 1984.
Menestyin hyvin, elin puhtaasti ja moraalisesti.
Mutta rakkautta minussa ei ollut.
Olin hyvin rakastettu ja kunnioitettu pastori.
Mutta kotona suutuin herkästi aivan kaikesta.
Olin etäinen ja minulta puuttui kyky sitoutua ja liittyä.
Olin vaativa ja taipumaton.
Olin merikapteeni ja olin paattini kippari myös kotona isänä.
Minusta puuttui armahtavaisuus.
Arvostin kuuliaisuutta enemmän kuin suhdetta.
Kun päästiin vuoteen 1991, vanhin poikani oli 12-vuotias.
Olin tehnyt edelliset kolme vuotta 70-80-tuntisia työviikkoja.
Olin elänyt työn ajamana miesten eheytymistyössä ja
johtajien opetuslapseustyössä.
Seurakuntamme oli yksi kunnioitetuimpia Hengellä
täyttyneitä seurakuntia etelävaltioissa.
Mutta vanhin poikani, Micah ei kyennyt katsomaan silmiini.
Häneltä puuttui itse- ja omanarvontunto.
Eikä hänellät ollut motivaatiota mihinkään.
Hän ei katsonut silmiin muitakaan ihmisiä.
Olin autoritäärinen ja suorituskeskeinen isä. 203.1
Rakastinko poikaani?
Olisin vaikka kuollut hänen puolestaan.
Mutta en osallistunut hänen elämäänsä muulla tavalla
kuin pitämällä huolen, että hän noudattaa sääntöjä.
En osannut olla isä, koska en koskaan ollut poika.
En tiennyt isyydestä mitään.
Eivätkä tienneet omat vanhempanikaan.
Sitä on jatkunut sukupolvesta toiseen.
Vanhemmat ovat antaneet itsensä työn alttarille.
He eivät ole osanneet liittyä yhteen lapsensa kanssa.
Tämä kirous kulki perheeltä toiselle.
Sara, 9-vuotias, oli uhmakas ja voimakastahtoinen, riippumaton
kapinallinen, jonka eheytymisestä kerroin täällä aiemmin.
Tänään pilkon eheytymisen yksityiskohtiin, joiden avulla
voidaan murtaa kirous.
Nuorin poikani Joshua oli silloin 5-vuotias.
Kutsuimme häntä Juhla-Jossuksi.
Tämä oli lasteni tila silloin, kun vuonna 1991 aloin tajuta,
miten syvä kipu kodissani vallitsi.
En tosin tajunnut sitä ennen kuin jätin palvelutehtäväni.
Istuin vuodenpäivät pienessä talossa metsän laidalla.
Tekemistä oli vähän. Jokunen puhujamatka silloin tällöin.
Ensimmäistä kertaa elämässäni minulla oli aikaa todella miettiä.
Kun tulin sisään, näin vaimostani välittömästi pelon, koska hän
tutki minua, millä tuulella olisin.
Voinko olla rento vai tuleeko hän sisään siinä vimmaisessa
suorituskeskeisessä tilassaan
jolloin kaikki joutuvat hipsimään varpaillaan.
Ja tekemään kaikkensa, että
hän on tyytyväinen ja hänen tarpeensa täyttyvät.
Olin uudestisyntynyt, Hengellä täyttynyt, pastoreita palveleva
henkilö, joka opetin sisäisen eheytymisen ja vapautumisen
seminaareissa viikonlopun pari kuukaudessa.
Mutta rakkaus tuntui minusta epämukavalta perheessäni
kulkevan kirouksen tähden.
Jumala alkoi käsitellä minua.
Ryhdyin paastoon ja silloin aloitin paastoamisen yksinäisyydessä.
Ryhdyin viiden päivän paastoon.
Jumala alkoi puhua minulle perheeni tilasta.
Hän puhui 1 Timoteus 5:8 kautta.
"Mutta jos joku ei pidä huolta omaisistaan ja varsinkaan
ei perhekuntalaisistaan
niin hän on kieltänyt uskon ja on uskotonta pahempi."
Ensimmäistä kertaa tulin syvään synnintuntoon siitä, että olin
sitoutuneempi auttamaan kaikkia muita kuin omaa perhettäni.
Olin kuin maalari, joka päivät pitkät maalaa muitten taloja
että ne näyttävät hyvältä, mutta oma taloni sen kuin rapistui.
Tähän samaan aikaan tutkin
myös Israelin paimeniin ja lampaisiin liittyviä periaatteita.
Tutkin, miten paimenet hoitivat lampaitaan 2000 vuotta sitten.
Samoihin aikoihin luin jakeen, jonka jo olen täällä lukenut.
Joh. 13:1, jossa sanotaan Hän, joka "oli rakastanut omiansa
jotka maailmassa olivat, osoitti heille rakkautta loppuun asti."
Jeesus ei ollut osoittanut heille rakkauttaan loppuun saakka
ennen kuin pesi opetus- lastensa jalat.
Lampaisiin liittyy periaate.
Luon nyt pohjaa sille, mihin olemme menossa.
Lampaisiin ja paimeniin.
Jos lampaan villasta tulee liian raskas, koska se on pitkä ja
roikkuu mahan alla mutaan asti
lammas lopettaa lisääntymisen ja tulee sairaaksi.
Paimen vie silloin lampaan puhtaan tyvenen veden ääreen.
Hän kampaa villan selväksi ja puhdistaa siitä takiaiset ja muut.
Kun lampaan pitää puhtaana, se lisääntyy ja pysyy terveenä.
Kaikki nämä asiat siis tapahtuivat samaan aikaan.
Tajusin, miten sairas oma perheeni on.
Tajusin miten paljon takkuja ja takiaisia ja mutaa he olivat
keränneet vuosien varrella.
Tajusin, etten osaa olla heille hellä ja lempeä.
Osaan olla sitä vain muiden perheille.
Mutta olin kuin tämä kaveri, josta Paavali puhui Timoteukselle.
Huolehdin kyllä muiden perheistä, mutta en omastani.
Palvelin muiden perheitä, mutta en omaani.
Minun ei tarvinnut kuin katsoa lapsiani silmiin ja näin sen.
Olin ollut 7 vuotta pastorina
ja vuodattanut elämäni kaikille muille.
Omaa perhettäni olin vain haavoittanut ja rikkonut.
Sitten näin Joh. 13:1: "...rakastettuaan omiaan Hän nyt
osoitti rakkautensa koko määrän opetuslapsilleen."
Sitten jae 15 "...minä annoin teille esikuvan, että myös te
niin tekisitte, kuin minä olen teille tehnyt."
Esimerkin pölyn pesemisestä pois heidän jaloistaan.
Liitin yhteen nämä kaksi asiaa. Jalkojen pesu on hyvin
samanlainen asia kuin se kun paimen pesee lampaansa.
Paimenella ei ole tervettä laumaa, ellei hän jatkuvasti
pese likaa pois lampaistaan.
Sitten Joh. 13:17 "Jos te tämän tiedätte..."
Tämän puhdistamiseen ja palveluun liittyvän asian.
Et osoita rakkautesi täyttä määrää ennen kuin nöyrryt
ja otat palvelijan aseman.
Ed Colen määritelmä rakkaudesta:
Rakkaus on toisen tarpeeseen vastaamista
oman tarpeensa kustannuksella. Minkä kustannuksella?
Ylpeytesi.
Himo on oman tarpeen täyttämistä toisen tarpeen
kustannuksella.
Olen tässä suhteessa sen vuoksi, mitä sinä voit tehdä hyväkseni.
Aloin tajuta, että tämä on perusta suhteelleni vaimooni ja lapsiini.
Haluan heidän täyttävän minun tarpeeni.
Jotta voin mennä kansakuntiin ja vastata muiden tarpeisiin.
Jotta voin olla tyytyväinen itseeni, koska kaikki pitävät
minua hyvänä työntekijänä.
Mutta tullessani kotiin, minulla ei ole mitään annettavaa perheelle.
Vuonna ‘91 aloin tajuta, millaista tuhoa olin tuottanut perheelleni.
Tajusin, etten ollut koskaan osoittanut rakkauteni täyttä
määrää vaimolleni ja lapsilleni.
Olisin ollut valmis kuolemaan heidän edestään.
Joka päivä käytin sanoja "minä rakastan sinua".
Mutta he eivät uskoneet sitä.
Et voi ottaa vastaan sitä, mihin et usko.
Et osoita toiselle ihmiselle rakkautesi koko määrää ennen
kuin otat yllesi palvelijan muodon ja peset pölyt hänen jaloistaan.
Joh. 13:1-5.
Rakkaus ilmaistaan palvelemalla.
Kun vastaat toisen tarpeeseen oman tarpeesi kustannuksella.
Ajattelepa perhettäsi hetki.
Mikä tarve puolisollasi on juuri nyt?
Mikä tarve lapsillasi on juuri nyt?
Mennään syvemmälle.
Mikä on vanhempiesi tarve juuri nyt?
Sattuuko heihin?
Onko heillä tarve, joka on jäänyt vaille vastausta?
Muista! Vastausta vaille jäänyt tarve tekee ihmisen sairaaksi.
Äidin tai isän tai aviomiehen ja perheenpään vastuulla
on vastata näihin tarpeisiin.
Tarve, johon on vastattu, tekee ihmisestä terveen.
Kirous katkeaa.
Jumala siis alkaa tehdä työtään
minussa tuon paastojen jakson aikana keväällä 1991.
Aloin nähdä, että aina ennen kun Jumala oli puuttunut näille
alueille, olin kokenut sen tuomiona.
Ei se Jumalasta johtunut. Se oli syyttäjän aikaansaannosta.
Heti kun koin tuomiota, etsin jotain tekemistä.
Kuvittelin, että kun puuhaan jotakin, ansaitsen paluuni
Jumalan yhteyteen.
Tuomion kokeminen saa sen aikaan.
Se joko heittää sinut takaisin riippuvuuksiin ja elämään vailla
motivaatiota tai se vie hyper- uskonnollisiin toimintoihin.
Kaikki nuo vuodet olin vaientanut tuomion äänen tekemisellä.
Mutta nytpä minulla ei ollut mitään tekemistä.
Ei ollut henkilökuntaa hoidettavana.
Vain harva kävi luonani palveltavana.
Ensimmäistä kertaa minulla oli aikaa miettiä.
Nyt aloin tulla synnintuntoon. Pyhä Henki sanoi:
"Ne sanat, jotka olen sinulle puhut siitä, että viet eheytymisen
kansakuntiin, eivät koskaan toteudu ennen kuin ne virtaavat
ylitse perheestäsi."
"Maailma ei koskaan usko, että minä lähetin sinut, ennen kuin
he näkevät rakkautesi vaimoasi ja lapsiasi kohtaan."
Joh 14:34 ja 35. Jack Frostin mukaelma.
Alan lopultakin tajuta, ettei kyse ei olekaan siitä,
mitä teen täällä Torontossa tällä viikolla.
Palvelutehtävä on sitä, mikä tapahtuu, kun olen kotona.
Jumala alkoi paljastaa minulle alueita, joilla
rakkaus tuntui vaikealta.
Hän näytti, että lapsiltani puuttuu turvapaikka.
Ja nyt annan teille 12-13 askelta.
Jos kuvaukseni kuulosti tutulta...
niin kuin valtaosasta varmasti kuulosti...
ja oma tilanteesi vaikuttaa ihan samanlaiselta...
82 % perheistä on toimimattomia.
Ainakin Pohjois-Amerikassa.
Jumala alkoi antaa minulle suunnitelmaa, miten murtaa
kirous lasteni elämästä.
Ja avioliitostani.
Sanon nämä pääpiirteissään.
1) Pyydä Isältä... voit merkitä kohdat a), b), c), d) ja e)...
Pyydä Isältä viittä asiaa:
a) Pyydä Isää antamaan sinulle parannuksen teon henki.
Room. 2:4 Et omin voimin edes pääse parannuksen tekoon.
Yleensä se alkaa itsensä tuomitsemisella ja syyttämisellä.
Se on veljien syytäjän työtä, joka vie sinut syvemmälle häpeään.
Se johtaa sinut etääntymään Isän rakkauden keskipisteestä.
Pyydä Jumalalta parannuksen teon henki.
Uskon, että kyse on tämän paikan voitelusta.
Aina kun tulen tänne, saan tehdä parannuksen jostakin.
En tarkoita synnin tunnustamista. Ne ovat kaksi eri asiaa.
Tunnustaminen on sitä, mitä teemme rukoushetkinämme.
Parannuksen teko on sitä, mitä teet sitten kotona.
Parannuksen teko tapahtuu päivittäisessä vaelluksessamme.
Kun alat uskoa siihen, että Jumala aikoo käyttää sinua
instrumenttinaan perheesi eheytymisessä ja kirouksen
murtamisessa perheesi yltä...
b) Pyydä Jumalaa antamaan perheellesi anteeksiannon henki
sinua kohtaan.
Aloin maaliskuussa ‘91 rukoilla tätä.
Jos tarvitset apua tai et tiedä, miten itse päästä käsiksi
parannuksen tekoon, tässä on apuväline.
‘Linnakkeiden murtaminen rukouksen ja paaston kautta'
- kuuden kasetin opetussarja.
Ne käsittelevät parannuksen tekoa Jumalan tavalla ilman
syyllisyyttä, vailla häpeää ja itsensä tuomitsemista.
Ilman syyttäjää.
Se kertoo, miten tulla nöyrtymisen paikalle.
On vain yksi paikka, missä parannuksen teko voi tapahtua.
Nöyrä paikka.
Se Matt. 18:4-5 paikka.
Joka nöyrtyy lapsenkaltaisuuteen.
Parannuksen teossa on kysymys nöyryydestä.
Kun taivut alas nöyryyteen, parannuksen teko ottaa vallan.
Et itse pysty sitä tekemään.
Se tulee Kristuksen Hengestä.
Niinpä aloin rukoilla perheeni puolesta.
En edennyt mitenkään nopeasti.
En toivo sinunkaan etenevän liian nopeasti.
Rukoile näitä asioita.
Kirous on ollut olemassa ehkä satoja vuosia.
Se on seurannut suku- polvelta toiselle.
Kyllä se joutaa odottaa vielä muutaman viikon.
Ala siis rukoilla tätä.
Ykkösosan kohta c.
c) Aloin rukoilla ja pyysin Jumalaa paljastamaan
jokaisen synnin.
Jokaisen yksittäisen
haavoittamisen, jonka olin tehnyt kutakin perheenjäsentä kohtaan.
Otin muistilehtiön ja yli kahden kuukauden aikana hiljaisina
hetkinäni Hän alkoi näyttää asioita.
Merkitsin kunkin perheenjäsenen nimen ja piilotin ne lehtiöön niin
että lapseni eivät löytäneet sitä.
Olin kirjoittanut sinne vaimoni ja molemmat poikani...
kunkin nimi erikseen.
Joka kerta, kun muistin
antaneeni väärän kuvan Isän rakkaudesta, kirjoitin sen ylös.
Kukaan ei tee vain yleisellä tasolla syntiä toista vastaan.
Olin monesti pyytänyt lapsiltani anteeksi sitä
etten ollut sitoutunut heihin ja että olin huono isä.
Luulin, että se riittää.
Mutta lapseni olivat edelleen täynnä pelkoa ja epävarmuutta
ja riippumattomuutta ja kapinaa.
Tyttäreni oli edelleen se jo kohdussa haavoittunut lapsi.
Kun kuljin tämän ajan läpi, aloin kertoa vaimolleni
mitä koin Jumalan puhuvan meille.
Että meidän tarvitsee kirjoittaa erikseen kutakin lasta koskeva
suunnitelma, miten murtaa suku- polvien kirous heidän elämästään
Ja miten tehdä heidät osallisiksi sukupolvien siunauksesta.
Olette kuulleet opetusta sukupolvien siunauksen jakamisesta.
Olin tehnyt sitä lapsilleni, mutta kirous oli yhä olemassa.
Tajusin, etten koskaan ollut murtanut kirousta lasteni yltä.
Sen sijaan vahvistin sitä joka viikko.
Siunaaminen ei siis riittänyt.
Halusimme ensin murtaa kirouksen ja sitten siunata.
Miten tämä kirous tuli ilmi perheessämme?
Se tuli esiin minun kauttani.
Se tuli esiin vaimoni kautta kaikista niistä asioista
jotka olivat siirtyneet suku- polvien saatossa häneen.
Hänen isänsä oli hyvin rakastava.
Hänen äitinsä toki rakasti häntä, muttei juuri ilmaissut sitä.
Hän oli vihainen kaiken aikaa. Mitä vaimoni siis teki äitinä?
Monta kertaa hän ärsyyntyi omiin lapsiinsa.
Näissä vaiheissa olin jälleen tien päällä ja opettamassa sisäisen
eheytymisen konferenssissa, kun vaimoni sanoi:
"Jos et laittaudu kotiin sieltä ja sassiin, listin heidät kaikki."
Tule kotiin sieltä ja pelasta minut.
Niinpä pyysin häntäkin kirjoittamaan ylös jokaisen erillisen synnin.
Meillä oli sivutolkulla asiaa kunkin lapsen suhteen.
Muistikuvia alkaen ajalta, jolta heillä ei vielä ollut muistikuvia.
Yksittäisiä tilanteita, joissa huusimme heille, kun he
kaatoivat maitolasinsa sen sijaan että olisimme lohduttaneet heitä.
Tilanteita, jolloin huusin heille
kun he itkivät sängyssä ja pelkäsivät yöllä.
- Olkaa nyt jo hiljaa, että tässä saa muut nukuttua.
Lapset vain itkivät.
- Pyytäkää Jeesusta tulemaan. Hän on siellä kanssanne.
Minä tarvitsen Jeesusta, jolla on nahka päällä...
Kaikki hetket, jolloin emme lohduttaneet.
Kysyin jo alussa, kuinka vapaa haluat perheesi olevan.
Minkä hinnan sinä olisit valmis maksamaan, että sinun perheesi
voisi olla täynnä rakkautta?
Oli kunnia ja siunaus saada
käydä syömässä Johnin ja Carolin kanssa eilen illalla.
Meillä oli mahtavaa yhdessä.
Kävelimme parkkipaikalla ja John sanoi:
"Suurin siunaus maailmassa on elää tämän ihanan naisen kanssa
tarvitsematta koskaan tapella tai olla katkera toista kohtaan.
Vain elää ja jakaa Isän rakkautta."
Sanoin, että se tuntuu todella
upealta kaikkina muina päivinä kuukaudessa paitsi yhtenä.
En vielä ollut saavuttanut tavoitettani.
Vielä oli se yksi päivä kuukaudessa...
Mutta, että joka päivä voi olla ilo ja vapaus ja rakkaus.
Ilo siitä, että sinulla on 23-vuotias ja 20-vuotias ja 15-vuotias
jotka eivät lähde kotoa tai mene nukkumaan halaamatta sinua.
Tai kertomatta, että he rakastavat sinua.
Ja saat pieniä lappusia, joihin he ovat kirjoittaneet, miten heistä on
ilo ja etuoikeus olla meidän lapsiamme.
Kaikki tämä vapaus!
Mitä sinä olisit valmis maksamaan tällaisesta?
Se nääs maksaa.
Ala kirjoittaa ylös kaikkia niitä tilanteita, joissa olet antanut
väärän kuvan Isäsi rakkaudesta kullekin perheesi jäsenelle.
Älä hosu sen kanssa.
Eikä sinun tarvitse kertoa heille, mitä olet tekemässä.
Trishalla oli oma projektinsa ja minulla omani.
Paljasta jokainen synti.
d) Kun käyt tätä rukouksessa läpi ja uskot, että kohtaat Jumalan
pyydä Häneltä myös siunaus
jonka rukoilet jokaisen perheenjäsenesi ylle.
Aivan kuin Jaakob siunasi lapsensa ensimmäisessä
Mooseksen kirjassa.
Pyydä Jumalalta, että Hän näyttää sinulle kunkin
perheenjäsenesi vahvat puolet.
Mistä he kukin ovat kiinnostuneempia
kuin muut lapset, joita tunnet.
Siitä alkaa aueta heidän päämääränsä ja tarkoituksensa.
Millaisia kirjoja he lukevat mielellään...
kirjoja joista toiset eivät ehkä niin välitä?
Missä he ovat muita parempia?
Alat nähdä, mikä on Jumalan
tarkoitus ja suunnitelma heidän elämänsä suhteen.
Ajattelin ennen vain kalasaaliita.
Olin paras kalastaja ja kävin niin usein ongella, että muille
ei jäänyt mitään.
Ja minä sain kalaa!
Teen sitä yhä, 40 vuotta myöhemmin.
Saan sinut koukkuun tosi nopeasti.
Sinulle on ehkä saarnattu vuosien varrella suut silmät
täyteen ja sitten minä tulen ja heitän syötin ja vain
kelaan sinut sisään.
Voi olla, että hän on tehnyt sitä luonnollisella tasolla aikaisemmin
mutta alat nähdä Jumalan tarkoituksen hänen elämäänsä.
Ala kirjoittaa näitä ylös ja rukoile, miten voit puhua
siunausta heidän ylleen.
Sana ‘siunaus' tarkoittaa ‘puhua hyviä asioita'.
James Dobbson sanoi, että
tarvitaan 40 kiitoksen sanaa kumoamaan 1 arvostelun sana
lapsen sydämessä.
Nämä siunauksen sanat syrjäyttävät kirouksen.
Joka kerta kun kritisoit katseella, se vapauttaa
kirouksen heidän elämäänsä.
He uskovat nuo sanat. Ne täytyy syrjäyttää.
Kirjoita ne sanat ylös, että tiedät, mitä olet sanonut.
"Mikä sua vaivaa, senkin idiootti!"
Isäni sanoi nämä sanat. Niinpä myös tunsin itseni tyhmäksi.
En kokenut tarkoitusta elämälleni.
"Etkö osaa tehdä mitään oikein!"
Niinpä kaikki, mitä tein, meni vuosikaudet aina päin mäntyä.
Nuo sanat täytyy syrjäyttää.
Kirjoita nämä sanat listaasi jokaisesta tilanteesta
jossa olet antanut lapselle väärän kuvan Isän rakkaudesta.
Minulla oli myös vaimoani koskeva lista.
Aloitin hänestä.
Kohta e) ykkösosan alla.
e) Rukoile oikeaa ajankohtaa kirouksen murtamiselle ja
siunauksen vapauttamiselle.
Minä suunnittelin tätä noin kolme kuukautta.
Paastosin sen puolesta.
Kerran viikossa rukoilin...
- Jumala, minä uskon Isänpäivään.
Kaikkina näinä vuosina isänä olin elänyt siitä, että muut täyttävät
minun tarpeeni heidän kustannuksellaan.
Isänpäivän piti olla päivä , jolloin minua siunataan...
Ja tajusin, että ei, ei, ei!
Elämä muuttuisi tänä isänpäivänä.
Tällä kertaa minä annan isänpäivälahjan heille.
Aion rukoilla, että kirous murtuu heidän yltään.
Asetin siis päivämäärän.
Enkä ole koskaan unohtanut sitä.
Se oli eräs elämämme käännekohtia.
Keskeinen tapahtuma Frostin perheessä.
Heinäkuun 14. vuonna 1991.
Rukoile siis, että Jumala antaa sinulle ajan ja paikan.
Ja aseta tuo päivämäärä erilleen.
Älä päästä siihen mitään väliin.
Tärkeää päivämäärän asettamisessa on
että jos et sitä tee, alat jänistää enemmin tai myöhemmin.
Alat löytää oikeutuksia siihen, ettet halua tehdä sitä.
Muista, että tämä maksaa sinulle kaiken.
Mieluummin maksat 100 euroa tunnissa jollekin
että hän antaa sielunhoitoa lapsillesi, kuin teet tämän.
Eikö olekin totta.
Se maksaa meille kaiken.
Mutta palkinto on sen arvoinen.
2) Mihin tästä?
Kun kuljen läpi ykköskohdan uskoen Jumalaan tässä
ja kun paastoan...
Jos joku ei tiedä miten paastotaan...
‘Aloittelijan paasto-opas 40 päivän paastoon' auttaa siinä.
Varmaan jo mainitsin tämän
mutta kirjoita itsellesi lista kaikesta siitä, miten olet
puolisollesi ja kullekin lapsellesi ilmentänyt Isän rakkautta väärin.
Ole yksityiskohtainen: sanat, katseet, asenteet, torjumiset.
Rakkauden ilmaisematta jättämiset, rikotut lupaukset.
Se, ettet lohduttanut heitä kun he olivat peloissaan.
Pettymykset, suojelun puute.
Kuljet tässä itse asiassa pimeydestä valkeuteen.
Tämä on kovasti sidoksissa edelliseen opetukseen.
Viet perheesi pimeydestä valkeuteen.
Murrat vihollisen vallan kuljeksia näillä pimeyden alueilla.
Et anna mitään valtaa lihalle.
Joten käytä kuukausia aikaa valmistautumiseen.
Kaikkialla maailmassa ihmiset ovat tehneet tämän.
Saamme kirjeitä kaikkialta maailmasta siitä, miten
perheet ovat muuttuneet.
The Call Washingtonissa sai käsiinsä tämän kasetin.
He kirjoittivat näistä kohdista monisteen ja jakavat sitä
tuhansille lapsille annettavaksi heidän vanhemmilleen.
Se toimii.
Mutta se maksaa sinulle kaiken.
Olet nyt tulossa varsinaiseen eheyttävään kohtaamiseen.
Millä nimellä sitten haluatkin kutsua sitä...
3) Nyt on se päivä ja istut alas sitä varten.
Minun kohdallani se alkoi klo 10 sunnuntaiaamuna.
En mennyt seurakuntaan sinä päivänä.
Se oli ‘hyi, häpeä vähän' -päivä minulle.
Se päivä oli varattu perheelleni.
Istutin lapseni ja vaimoni olohuoneeseen.
Kukaan heistä ei halunnut olla siellä.
Mistä tässä nyt on kyse? He inhosivat perhekokouksia.
Istuin alas heidän kanssaan ja... Ota esiin Psalmi 78.
Tämän kohdan perusteella aloin tehdä sitä, mitä tein.
Haluan, että näet sen, koska tämä sai minut liikkeelle.
Se sai minut tajuamaan
että minun on kerrottava totuus lapsilleni.
Psalmi 78 jakeet 1-8.
Annan sinulle pääpiirteet siitä,
mitä Jumala antoi minulle perheeni muuttumiseksi.
Olen puhunut tästä vain pari kertaa.
Olin pastorikonferenssissa Puolassa ja yksi kysymyksistä
kuului: ‘Miten eheytit ja asetit ennalleen perheesi?'
Kerroin heille sen pääpiirteet.
Eräs lähetystyöntekijä kirjoitti
sen kaiken ylös ja antoi muistiinpanonsa minulle.
"Ole hyvä! Tässä on seuraava sanomasi. Puhu se kasetille.
Maailma tarvitsee sen!"
Aloitetaan jakeesta 1.
Älä tee sitä täsmälleen niin kuin minä, vaan rukoile ja
kysy Jumalalta, miten Hän haluaa toteuttaa sen sinun tilanteessasi.
Minulle tämä on rhema-sana, joka muutti minut.
Minun rhema-sanani voi tehdä sinusta selvää jälkeä.
Kysy, miten Jumala haluaa sinun toimivan omassa tilanteessasi.
"Kuuntele, kansani, minun opetustani
kallistakaa korvanne minun suuni sanoille.
Minä avaan suuni mietelmiin tuon ilmi muinaisaikojen arvoituksia."
Nämä sanat ‘muinaisaikojen arvoituksia' tarkoittaa hepreassa
‘kerron elämän salaisuuksia'.
Kerron elämän salaisuuksia... "Mitä olemme kuulleet, minkä
olemme saaneet tietää ja mitä isämme ovat meille kertoneet."
Onko sinun isäsi kertonut sinulle elämän salaisuuksia?
Yksi on päättänyt, millainen on
perheesi persoonallisuus ja mitkä ovat sen luontaiset piirteet.
Siskosi ja veljesi, setäsi ja tätisi.
Miksi olemme sellaisia kuin olemme?
Tässä kohdassa on isän velvollisuus kertoa lapsille
perheen salaisuudet.
Kaikki ne hyshys-asiat, joista ei puhuta.
Emme halua, että kukaan tietää perheemme historian.
Sitä kutsutaan nimellä ‘häpeä'.
Kaikki pimeyden kätköt...
Apt. 26:18 Pimeys on saatanan valta-aluetta.
Juuda 6: Langenneet enkelit on pantu pimeyteen.
Vihollinen kulkee perheesi pimeissä salaisuuksissa.
Me olemme pitäneet niitä liian häpeällisinä lastemme korville.
Tuo on vihollisen valhe.
Se haluaa pitää meidät kirouksen piirissä sukupolvesta toiseen.
Niin kauan kuin se pidetään perhesalaisuutena...
Pimeys on moraalinen tila.
Siinä salaamme asioita ja pidämme salaisuuksia,
ja annamme viholliselle maa- perän tallata elämäämme.
"Mitä olemme kuulleet...ja mitä isämme ovat meille kertoneet
sitä me emme heidän lapsiltansa salaa
vaan me kerromme tulevalle polvelle Herran ylistettävistä
teoista, hänen voimastansa ja ihmeistänsä, jotka hän on tehnyt.
Hän asetti todistuksen Jaakobiin
hän sääti Israeliin lain ja käski isiemme julistaa ne lapsillensa..."
...elämän salaisuudet...
"että jälkipolvi saisi ne tietää
saisivat tietää vastedes syntyvät lapset
ja nekin nousisivat ja kertoisivat niistä lapsillensa.
Niin nämä panisivat uskalluksensa Jumalaan
eivätkä unhottaisi Jumalan tekoja." Mitä tapahtuu?
Kun perhesalaisuudet, elämän salaisuudet, paljastetaan
se avaa Jumalan valtakunnan meidän lapsillemme.
Mitä tapahtuu, jos elämän salaisuuksia ei paljasteta?
Jae 8: "Ja niin ei heistä tulisi, niin kuin heidän isistänsä,
kapinoitseva ja niskoitteleva polvi, sukupolvi, jonka sydän
ei pysynyt lujana..." Tai joka ei valmistanut sydäntään.
Oletko sinä valmistanut lastesi sydämen sitä taistelua varten
joka heillä on edessään esi- isiensä pahojen tekojen vuoksi?
Frostin perheen suurin linnake, joka tulee molemmilta puolilta:
haureus, moraalittomuus, isiensä hylkäämät lapset
ankaruus ja autoritäärisyys.
Orjienomistajien väkivaltaisuus ja auktoriteettiasenne orjia kohtaan.
Ja Iisebelin henki, perherakenne, jossa äidit hallitsevat kotia.
Eikä minun tarvitse taipua tuohon syntiin.
Mutta Nehemia 9:2 kerrotaan
että koko Israel on viety pakkosiirtolaisuuteen.
Nehemia on palannut auttamaan Jerusalemin
muurien rakentamisessa.
Mutta hän tiesi, että esi-isien synnit olivat vieneet heidät
60 vuodeksi pakkosiirto- laisuuteen Babyloniin.
Niinpä heidän asettamisekseen ennalleen hän kokosi Jumalan
kansan ja he seisoivat muurilla kuusi tuntia ja tunnustivat omia
syntejään ja esi-isiensä pahoja tekoja.
Sitä seurasi 250 vuoden siunaus ja hyvinvointi.
Kirous murtui heidän omien syntiensä ja heidän esi-isiensä
pahojen tekojen tunnustamisen kautta kuuden tunnin ajan.
Paastoten ja rukoillen.
Esi-isän paha teko on taipumus syntiin, ei synti itsessään.
Se on taipumus syntiin.
Frostin perheessä on taipumus seksuaaliseen moraalittomuuteen
niin pitkälle taaksepäin kuin voi nähdä.
Miten tällainen taipumus siirtyy?
Siinä, että isä tulee 12-vuotiaan poikansa huoneeseen ja heittää
pöydälle nivaskan Playboy-lehtiä.
21-vuotislahjakseni sain kierroksen joka ikiseen
stripparipaikkaan 70 kilometrin säteellä Daytona Beachiltä.
Sehän oli elämäni ilta!
Se on taipumus.
Niinpä jokaisella lapsella, joka syntyy Frostin perheeseen
on taipumus seksuaaliseen moraalittomuuteen.
Aionko minä kertoa lapsilleni elämän salaisuuksia?
Tässä kohtaatte suurimman kiusauksenne - lapset.
Teillä ei ole varaa leikitellä seksuaalisten syntien kanssa.
Koska jos sen teette... KIINNI JÄITTE!
Vihollinen on välittömästi paikalla ja valmis nappaamaan teidät.
Tämä on Frostin perheen henkivalta.
Vihollinen tuntee perheen synnin sukupolvien
takaa ja se on määrätty tähän tehtävään.
Se tuntee kaikki heikkoutenne ja tietää tarkalleen, miten 751.1
saattaa teidät kiusaukseen.
Teillä ei ole varaa juoda tai kokeilla huumeita.
Niin kauas kuin saatamme muistaa, olemme olleet
narkkareita ja alkoholisteja.
Jos alatte leikitellä näillä alueilla...
Se nielee teidät kokonaan.
Se on esi-isien synnistä tuleva taipumus.
Mutta älkää kertoko lapsillenne siitä ja siitä tädistä tai tästä.
Frostin sukua saa katsoa joka suuntaan ja nämä asiat
rehottavat siellä.
Riippuvuuksia ja seksuaalista moraalittomuutta
molemmin puolin.
Ja minäkö salaisin sen lapsiltani? Niin että se nielaisisi heidätkin?
Elämän salaisuuksia.
Olin siunannut heidät, kun olin kuullut opetuksen
Isän siunauksen antamisesta.
Mutta kirousta ei vielä oltu murrettu, koska emme vielä
olleet päässeet perhe- salaisuuksiin asti.
Elämän salaisuuksiin.
Niinpä istuin yhteen lasteni kanssa siihen kohtaamiseen
jonka olin suunnitellut.
Jaoin näitä elämän salaisuuksia heille.
Kerroin heille niin kunnioittavaan sävyyn kuin mahdollista...
en syyttäen tai katkeruudesta käsin...
...millaista elämäni oli, kun kasvoin kohti aikuisuutta.
En ollut koskaan kertonut heille aikaisemmin.
Minä salasin ne asiat.
En halunnut, että he suuttuvat isoisälleen tai isoäidilleen.
Mutta kerroin heille sen vähän mitä lapsuudestani muistin.
Yrittäkää nyt ymmärtää.
Heillä oli autoritäärinen ja suorituskeskeinen isä.
He luulivat, että vika on heissä.
Ja että minä olen tällainen vain siksi, etten pidä heistä.
He eivät tiedä, mikä minut on tällaiseksi tehnyt.
Niinpä he ottavat kaiken syyn omille niskoilleen.
En ollut kertonut heille perhesalaisuuksia.
Kun aloin kertoa heille, he istuivat vihaisina ja
"uskallapas siunata minua" - asenteella.
Sitten kerroin heille hyväksikäytöstä...
Pyysin heitä ymmärtämään, että minun vanhempani kävivät
läpi omia kipujaan ja avioliittonsa hajoamista.
He rakastivat minua ja olisivat antaneet henkensä edestäni.
Tein kaikkeni kunnioittaakseni heidän isovanhempiaan.
Mutta kerroin heille, että nämä asiat ovat muovanneet minun
persoonallisuuteni.
Tämä on se perhesalaisuus,
jota en saanut lapsena koskaan kertoa kenellekään.
Niin kauan kuin sen annetaan olla vihollinen kulkee pimeydessä
Ja lapset on paljon helpompi taivuttaa
esi-isien pahoihin tekoihin.
Kerroin heille kivusta, jonka kanssa elin lapsuuteni.
Kivusta, jota tunsin monina öinä, kun yritin piilotella komerossa
tuossa pelon talossa.
Kerroin heille, että näistä syistä
12-vuotiaana lakkasin olemasta isäni poika.
Minusta tuli katkera ja raivokas.
Lakkasin olemasta äitini poika. Tuomitsin heidät.
Opetin lapsilleni katkeran juuren tuomioista.
Viisivuotiaani kuunteli todella tarkkaavaisena.
9-vuotiaani, jolla ei koskaan ollut meille päivisin aikaa
istui kädet puuskassa ja
yritti esittää, ettei voisi vähempää kiinnostaa.
Mutta hän kuunteli.
Kerroin heille vanhempieni häpäisemisestä ja he oppivat
2 Mooseksen kirjan 6. luvun periaatteen .
He oppivat ihmissuhteiden neljä periaatetta nuorella iällä.
He kuulivat ‘Katkerien juurten linnakkeet' -sarjan
jota on saatavan tuolla.
Ja ‘Ihmissuhteiden neljä lakia'.
Olet ehkä kuullut Johnin ja Carolin opettavan siitä.
Jos sinulta puuttuu tuo kirja...
Yhdenkään ihmisen maan päällä ei pitäisi olla ilman sitä.
Sen tulee olla osa eheyttävää kohtaamista.
Kerroin heille katkeruudesta, jota tunsin isääni ja äitiäni kohtaan
niin monien vuosien ajan.
Kerroin kaunasta, vihasta ja raivosta.
Meni melkoinen tovi käydä se kaikki läpi.
Ja sitten Trisha alkaa kertoa omasta ihanasta lapsuudestaan.
Aivan päinvastainen muuten, mutta kaikki ne taudit ja sairaudet
ja ennenaikaiset kuolemat ja monet yöt sairaalassa.
Ja se köyhyys.
Hän kertoo oman versionsa omista kokemuksistaan.
Pidimme tauon. Numero 4)
Menimme eteenpäin kokemastani kivusta.
Sitten kerroin siitä seksuaalisesta hyväksikäytöstä, jonka kohteeksi
jouduin 12-vuotiaana.
Eikö 5-vuotias ole vähän liian nuori kuulemaan tätä kaikkea?
Hän kuulee sitä telkkarista jatkuvasti.
Hän kuulee sitä päiväkodissa.
Ja joka paikassa muuallakin, missä liikkuu.
Parempi siitä on puhua terveessä ja turvallisessa yhteydessä, jossa
lapset voivat esittää kysymyksiä ja saada vastauksia.
Ehkä olisin voinut odottaa vähän tuonnemmas, mutta enpä usko.
Meillä on hyvin terve 15-vuotias, joka pystyy puhumaan
mistä tahansa seksuaalisuuteen liittyvistä asioista, joita miettii.
Kerroin heille siitä hyväksi- käytöstä, jota itse koin.
Kerroin kaikista kokemistani hylkäämisistä kaveripiirissäni.
Ja siitä, millaisen epävarmuuden se jätti minussa jälkeensä.
Miten se vaikutti lapsuuteni aikaiseen kipuun hylkäämisistä.
5) Sitten kerroin heille, miten kaikki nämä lapsuuteni ja
nuoruusikäni kivut vaikuttivat minuun nyt aikuisuudessa.
Ja vielä tärkeämpää, miten ne vaikuttivat minuun vanhempana.
Ja aviomiehenä.
He olivat nähneet äidin ja isän mittelevän monia kertoja.
Miksi? Usein, kun isä ja äiti riitelevät, lapset luulevat
että syy on heissä.
He olivat jo kätkeneet sisimpäänsä
itsensä tuomitsemisen ja kuvitelman siitä
että onneton ilmapiiri kotona on jollakin tavalla heidän syynsä.
Minä toin nyt valoa ja totuutta tähän asiaan ja autoin heitä
näkemään, että kyse ei ole heistä.
Tässä on kyse siitä, millä tavalla olen reagoinut lapsuuteni kipuun.
Sanoin heille, etten syytä äitiäni ja isääni.
Minä olen reagoinut siihen ja nyt olen niittänyt satoa siitä
katkeruudesta ja tuomiosta, jota kylvin vanhempiani vastaan.
12-vuotias, 9-vuotias ja 5-vuotias kuuntelevat hyvin tarkkaan.
Kerroin heille siitä katseesta, jolla isäni katsoi minua...
ja jonka tiedän kohdistaneeni heihin. Se katse.
Pian tämän jälkeen satuin kohdistamaan nuorimmaiseeni
Joshuaan, jälleen kerran tämän katseen ja hän juoksi äitinsä
luokse ja itkien kertoi...
- Äiti, äiti, isi katsoi minua taas sillä katseella.
Tajuatteko, miten paljon se auttoi minua vapautumaan katseesta!
Siitä tuli vitsi meidän perheessä.
Taas saatiin se katse!
Mutta nyt he eivät enää ottaneet sitä merkkinä hylkäämisestä.
He tiesivät, että se oli osa sitä kirousta, joka oli tullut elämääni
monen haavoittumisen kautta.
Nyt siitä tuli vitsi haavoittamisen sijaan.
Koska emme tuo perheen salaisuuksia elämäämme
vihollinen kulkee tappamassa, tuhoamassa ja varastamassa.
Annamme häpeän ja syyllisyyden ja ylpeyden pidättää meitä
tuomasta eheyttä lastemme sydämeen ja perheeseemme.
Kerroin heille, etten koskaan sitoutunut ja liittynyt isääni.
Isä ei leikkinyt kanssani lapsena.
En osannut pelata pelejä. En osannut edes nauraa.
Ainoa, mitä osasin leikkiä omien lasteni kanssa, oli että he saivat
minut pitkälleni lattialle ja yrittivät kutittaa minua.
He eivät onnistuneet siinä.
Minulla ei ollut tunteita. En osannut edes kokea kutitusta.
He ihmettelivät, miksi en naura kotona tai miksi en leiki.
He ihmettelivät, miksi jokainen leikki tai peli päättyi aina siihen
että minä suutuin.
Kasvoin keskellä kuolemaa ja kuoleman uhkauksia.
Kasvoin vihan ja kivun keskellä.
Jos yritin pelata palloa, minulle aina huudettiin eikä se koskaan
sisältänyt minkäänlaista iloa.
Kuitenkin kaikki nämä vuodet
lapseni luulivat, että vika on heissä.
Mutta nyt he alkoivat tajuta.
- Isä on todella haavoittunut mies, eikä vika ole sittenkään meissä.
Näetkö, mitä valkeus voi tehdä?
Ja se, että on avoin ja aito ja läpinäkyvä.
Se vapauttaa jopa 5-vuotiaan.
Ja 9-vuotiaan ja 12-vuotiaan.
Kerroin heille kaikista itsesuojelun muureistani.
Siitä, että en voinut päästää ketään lähelle, koska kaikki
jotka päästin lähelle, satuttivat ja haavoittivat minua.
- Olen pitänyt teidät etäällä ja haluan teidän tietävän, muksut
ettei vika ole teissä, ette te ole vajaita, eikä teissä ole mitään
mikä estää minua sitoutumasta teihin.
Ongelma on täällä. Vika on minussa.
En ole kyennyt luottamaan.
Kerroin heille, että minua on koskettu väärällä tavalla
niin monta kertaa, että pelkään halata heitä.
Poikani, pelkään halata teitä
niiden takia, jotka halasivat minua, kun olin 12-vuotias.
Se johtui moraalittomuudesta, jonka parissa kasvoin ja
kerroin siitä heille.
Kerroin pornoriippuvuudesta ja seksuaalisista perversioista.
- Pelkään pitää teitä sylissä, koska en osaa koskettaa teitä.
Omat lapseni haavoittuivat, koska en pitänyt heitä sylissä.
He eivät tienneet, miksi niin oli ja he luulivat, että ongelma ovat he.
Kun heille valkeni, että isä on ollut tekemisissä kaikkien näiden
mielenlinnakkeiden kanssa...
Minä olin uusi luomus Kristuksessa.
Mutta minulla oli vielä se mielen linnake, josta olen puhunut.
Yhtäkkiä he tajusivat, miksi kosketus on isälle vaikea asia.
Kun on kokenut viisi vuotta seksuaalista hyväksikäyttöä
ja ahdistelua, kosketus ei tunnu helpolta ja luontevalta.
Siinä he istuivat ja voin vakuuttaa, he eivät pitkästyneet.
He istuivat ja kuuntelivat.
6) Kerroin heille, että he eivät ole olleet tässä se ongelma.
Olen rukoillut tätä monen ihmisen kohdalla.
Monet ihmettelevät, miksi puolen minuutin rukouksen jälkeen
ihmiset alkavat itkeä.
Kaikki ihmettelevät, mitä hän oikein sanoo heille.
Sanon vain... "Sinä et ole se ongelma."
Lapseni itkivät, kun kerroin heille tämän.
Sanoin, että isä on ollut se ongelma.
Toki teidän elämässänne on alueita, joissa tarvitaan kuria.
Mutta isä on se, jossa muutoksen täytyy tapahtua tässä perheessä.
Sanoin heille, että teitä ei voi syyttää minun vihaisuudestani
tai käytöksestäni tai siitä, että olen etäinen tai käytän katsetta.
Toki minun olisi pitänytkin pitää teille kuria, mutta sen olisi pitänyt
tapahtua lempeästi ja rakkaudessa.
Ei ilkeästi, hylkäävästi ja teidän arvoanne alentavasti.
Ette te ole jotenkin vajaita.
7) Aloin käydä läpi listaani.
Nyt kutsuin jokaisen lapsen esiin yksitellen muiden läsnä ollen.
Aloitin vanhimmasta ja sanoin...
- Micah...
Keskellä olohuonetta, tuolilla istuen, 12-vuotias poika.
Menin kontilleni ja otin maljan vettä.
Riisuin häneltä sukat ja kengät ja aloin pestä hänen jalkojaan.
Selitin heille Joh.13:1 periaatteen
että kun Jeesus oli rakastanut omiaan, Hän nyt ilmaisi heille
rakkautensa täyden määrän.
Vaikka Jeesus oli opetuslastensa kanssa kolme vuotta, Hän ei
niiden aikana osoittanut heille rakkautensa täyttä määrää
ennen kuin Hän otti orjan muodon ja pesi heidän jalkansa.
Se oli symbolinen teko.
En sano, että sinun tulee niin tehdä.
Kerron vain, mitä minä tein.
Menin kontilleni lasteni eteen
ja yksi kerrallaan aloin pestä heidän jalkojaan.
Tämä koko juttu kesti 4-5 tuntia.
Menin polvilleni, otin esiin listani ja asetin sen eteeni.
Kävin listaa läpi ja sanoin...
- Micah, kun olit sen ja sen ikäinen, tein tämän asian.
Aloitin siitä, kun hän syntyi.
Kuljimme yhdessä tähän hetkeen asti.
Se kesti jokaisen lapsen kohdalla noin kolme varttia.
Sanoin, että tein sinulle näin ja se antoi täysin väärän kuvan
Isän rakkaudesta. Voitko antaa minulle anteeksi?
Odotin, kunnes hän sanoi... - Kyllä, annan sinulle anteeksi.
Menin listaa eteenpäin.
Jokaisen asian kohdalla, jossa olin antanut Isän rakkaudesta
väärän kuvan, pyysin häntä antamaan minulle anteeksi.
En haavoittanut heitä vain yleisesti ottaen.
Se toistui ja toistui ja toistui.
Kävin läpi jokaisen tilanteen, jonka Pyhä Henki toi mieleeni.
Ja pyysin jokaista asiaa anteeksi erikseen.
Tein näin jokaisen kolmen lapseni kohdalla erikseen
kaikkien läsnä ollen ja kaikkien heidän itkiessä.
8) Kerroin heille joitakin yksinkertaisia asioita.
Olimme siinä vaiheessa saaneet Sandfordien koulutuksen, joten
ne perustuivat siihen.
- Julistan teidät vapaiksi minun synneistäni teitä vastaan.
Sitä ennen kuitenkin rukoilin
eheytymistä jokaiseen haavoittumiseen.
Kun olin pyytänyt anteeksiantoa
kultakin lapselta erikseen, kustakin asiasta erikseen
aloin rukoilla heille eheytymistä.
Otimme esiin öljyn ja aloin hieroa heidän jalkojaan öljyllä.
Rukoilin, että öljy ja viini...
Mikä onkin numero 9)
Rukoilin öljyn ja viinin kosketuksen kuhunkin
yksittäiseen haavoittumiseen ja he vain itkivät ja itkivät.
He todella istuivat ja itkivät "yhyy" kolmen vartin ajan kukin.
Rukoilin, että kaikki kielteisten sanojen voima, etenkin niiden,
joilla olin lannistanut heitä, murtuisi heidän elämästään.
Puhuin jokaisen sellaisen sanan sijaan myönteisen ja siunaavan
päinvastaisen sanan jokaiselle heistä. Ja he itkivät ja itkivät.
Rukoilin heille Hepr. 10:22 että Jeesuksen vihmottu veri
puhdistaisi heidän omantuntonsa häpeästä ja syyllisyydestä.
Ja että Hän pesisi heidät puhtaaksi Sanan vedellä
siitä liasta joka on tullut kuvitelmasta, ettei heillä
ole arvoa isänsä silmissä.
Ja viimeiseksi, mikä tämän numero lieneekään...
Rukoilin heidän ylleen vanhemman siunauksen
jonka olin valmistanut viikkojen kuluessa etukäteen
rukoillen ja kysellen, mitä haluan sanoa kullekin lapselleni.
Rukoilin ja siunasin hänet hänen isänään ja pidin häntä sylissä.
Micah vapisi todella rajusti, kun kirous murtui hänen elämästään.
Siunasin hänet ja pidin häntä sylissä ja kun kaikki oli tehty...
Äiti aloitti oman osuutensa samalla tavalla.
Hän teki saman asian.
Ja kaksi muuta lasta katsoi päältä.
Viisivuotiaamme, joka oli niin viaton, vain itki ja itki ja itki
tämän hetken läheisyyttä.
Seuraavana vuorossa oli tyttäremme Sara.
Isänä menin ensin siunaamaan hänet.
Hänen kyyneleensä kuivuivat tyystin, kun hän istui tuoliin.
Hänestä tuli kova... ja minuahan et siunaa.
Aloin käydä läpi asioita ja hän oli tosi vihainen eikä
ottanut vastaan yhtään mitään.
Tajusin, että Saran kipu alkoi äidistä.
...kohdunaikaisesta hylkäämisestä.
Sanoin Trishalle, että lienee parasta, että sinä aloitat.
Hän aloitti siitä päivästä, jolloin Sara siitettiin.
Äiti kertoa hänelle olosuhteista, joiden keskellä Sara sai alkunsa.
Ei käydä sitä nyt läpi, koska kerroin sen aiemmin.
Sara murtui ulvomaan ja itkemään ja valittamaan.
Trisha meni läpi kaiken sen rakenteen mukaan, jonka kerroin.
Hän teki parannuksen itkien ja parkuen.
Sitten minä vuorostani kävin läpi kaikki omat syntini
itkien seuraavat kolme varttia. Ja siunasimme hänet.
Sitten oli vuorossa pieni 5-vuotiaamme.
Luulisi sen ikäisen olevan liian nuori tällaiseen.
Aivan sama toistui hänen kohdallaan.
Hän itki ja itki ja parkui.
Kun kaikki oli ohi ja aloimme kuivua edes vähän...
Olimme hiestä ja kyynelistä märkiä ja saimme käydä
suihkussa ja vaihtaa vaatteet.
Menimme pihalle ja naapurimme, jotka ovat läheisiä ystäviämme
menivät siitä ohi uima-altaalleen.
He katsoivat meihin ja kysyivät:
-Mitä teidän lapsillenne on tapahtunut?
Koska 12-vuotias poikani, joka ei koskaan katsonut ketään silmiin...
Vuosia, ettei hän koskaan ollut katsonut toista ihmistä kasvoihin.
Hän alkoi seistä suorassa
ja se muutti yhdessä yössä hänen persoonallisuutensa.
Häneen tuli itsevarmuutta.
Tyttäreni muuttui vihaisesta pienestä tytöstä, joka oli kokenut
hylkäämisen jo kohdussa...
5-vuotias poikamme nyt oli aina ollut Juhla-Jossu eikä
hän siitä muuttunut, vaan menee seinille yhä vieläkin.
Mutta tämä oli prosessin alku, ei sen loppu.
Olette kuulleet kasettejani.
Olemme prosessoineet ja prosessoineet ja prosessoineet.
Ja kun he täyttivät 14... siinä on kyllä jotain, kun tuo ikä tulee...
Taivas varjele, heistä tulee pieniä hirviöitä!
Huomasin, että joudun käymään tämän uudelleen läpi
kuten kerroin aiemmin. Se tapahtui 3.1.1996.
Silloin prosessi alkoi käynnistyä uudelleen
vanhemman tuhlaajapoikani ollessa 19-vuotias.
Mutta perheessämme ei ole salaisuuksia.
Lapseni tietävät, että heillä on veli taivaassa.
Sen abortin seurauksena, jonka teimme ennen avioliittoamme.
Lapseni tietävät jokaisen seksuaalisen synnin ja ahdistelun
ja perversion, joita minun elämääni on liittynyt.
Onko se vähentänyt heidän kunnioitustaan minua kohtaan?
Ei, se on lisännyt heidän kunnioitustaan.
Ne teistä, jotka olette täällä raamattukoulussa
olette nähneet, että tyttäreni on
kaikkien kipujensa jälkeen mitä läpinäkyvin ihminen.
Ilman läpinäkyvyyttä ei voi ylläpitää läheisyyttä.
Koko perheeni elää avoimuudessa ja läpinäkyvyydessä.
Prosessoimme kaikkea kipua, jota olemme kantaneet.
Mutta emme vaella menneiden sukupolvien persoonallisuudessa.
Kirous on katkaistu.
Voisinpa sanoa samaa muista sukulaisistamme.
He ovat tulleet uskoon, mutta heidän elämässään on tuho.
Jotkut eivät kerta kaikkiaan halua maksaa hintaa.
Mennään pitemmälle.
Ensimmäiseksi sinun tulee tajuta, että sinä et pysty tekemään tätä.
Sinä voit tehdä vain sen, mikä sanotaan 1 Piet. 5:5.
Jumala on ylpeitä vastaan.
Hän ei vastusta sinua, vaan sinussa olevaa ylpeyttä.
Nöyrille Hän antaa armon.
Rakastan armon määritelmää.
Se ei mielestäni ole ‘ansaitsematon suosio'.
Uskon, että se on ‘Jumalan kyky'.
Jos me suostumme nöyrtymään, Jumala antaa meille kyvyn ja
Hän vie meidät sen läpi.
Älä nyt tee tätä ensimmäisellä viikolla, kun menet kotiin.
Toivon, että saat Jumalalta sanan juuri sinun perhettäsi varten.
Suosittelen opetusta katkerien juurien linnakkeista, koska se auttaa sinua
tajuamaan miten haavoittuminen kulkeutuu sukupolvelta toiselle.
Rohkaisen sinua käymään läpi opetuksen haavoittuneen
sydämen eheytymisestä.
Se auttaa ymmärtämään, miten hylkääminen on vaikuttanut
perheessäsi sukupolvesta toiseen.
Isän rakkauden rukouspalvelu -kaseteilla on eheyttäviä
rukouksia, joita voit rukoilla lastesi elämään.
Ne auttavat sinua ymmärtämään kätkettyä sisäistä kipua.
Sitten alat suunnitella.
Voit Jumalan kanssa asettaa päivämäärän ensi kuuhun
tai parin kuukauden päähän.
Ala sitten valmistautua tulevia sukupolvia koskevaan käännekohtaan.
Siihen, missä perheesi siirtyy kirouksesta elämään siunauksessa.
Omat lapsesi, heidän lapsensa ja heidän lastensa lapset
saavat elää siunauksessa kirouksen sijasta.
Mennään vielä pidemmälle.
Olet yksinhuoltajaäiti.
- Aviomieheni ei ole läsnä, lasteni isä ei ole läsnä.
Jälleen kerran minut on jätetty keinoja vaille.
Ei näin! Eräs yksinhuoltajaäiti tuli kerran tilaisuuteemme
ja kuuli opetukseni tästä.
Hän sattui olemaan kotoisin Floridasta, Daytona Beachiltä,
jossa itse synnyin ja kasvoin nuoruuteni.
Hän oli nelikymppinen ja kolmen teini-ikäisen lapsen äiti.
Hänen miehensä oli väkivaltainen narkkari ja istui vankilassa.
Hän oli poissa, eikä osallistunut lapsiinsa millään tavalla.
Hän kysyi, mitä ihmettä hän voi tehdä, kun mies ei ole paikalla.
- Asetu sinä isän paikalle. Tunnusta sinä hänen syntinsä.
Kerro heille se, mistä olen puhunut aikaisemmin.
Jeesus otti meidän paikkamme ristillä.
Sinä voit asettua toisen asemaan hänen syntiensä suhteen.
Se on sama periaate, kuin Vanhan testamentin syntipukilla.
Israelin kansan synnit asetettiin syntipukin päälle, joka uhrattiin.
Rukoile sitä, miten sinun tulee toimia.
Naisen teini-ikäiset lapset inhosivat ja halveksivat toisiaan.
He eivät sietäneet olla samassa huoneessa yhtaikaa.
Koko talo oli täynnä vihaa, raivoa ja pelkoa.
Vanhin poika, 17-vuotias, kuuluu jengiin, eikä tee muuta kuin
huutaa ja raivoaa hänelle.
Nainen sanoi, ettei hän enää edes halua elää, eikä hän halua
elää tuossa ympäristössä.
Hän rukoili ja kysyi Jumalalta miten toimia ja Jumala antoi
hänelle suunnitelman.
Hän aloitti vanhimmasta lapsestaan.
Hän odotti kuukauden päivät. Hän valmisti sydämensä.
Hän paastosi.
Hän pyysi itselleen ja teini- ikäisille lapsilleen Jumalalta
parannuksen teon henkeä
ja myös anteeksiannon henkeä lapsilleen.
Hän suunnitteli pitävänsä heidät kotona yhden päivän ajan kunkin
vuorollaan, koska hän tiesi, ettei mitenkään saa heitä kaikkia
yhtaikaa samaan huoneeseen.
Hän istui yksin, tämä yksinhuoltajaäiti
kapinallisen vanhimman poikansa, jengiläisen kanssa.
Hän kertoi sukupolvien synnit
omasta elämästään ja miehensä elämästä.
Poika istui kuin liimattuna paikallaan kuunnellen kaiken.
Äiti kertoi ihmissuhteiden neljästä laista, miten ihmisestä tulee juuri
sitä, mistä hän tuomitsee isänsä.
Kasettisarjasta ‘Katkerien juurien paljastaminen'.
Tai Sandfordien materiaalista tai Johnin kirjasta anteeksiannosta.
Äiti kertoi tämän kaiken ja sitten asettui ensin pojan isän asemaan
pyytäen anteeksi pojaltaan.
Ensimmäistä kertaa viiteen vuoteen poika murtui itkemään
aivan hillittömästi.
Äiti kertoi omista syntimalleistaan ja isänsä ja esi-isiensä malleista.
He itkivät yhdessä. Poika lepäsi äitinsä sylissä ensimmäistä
kertaa koko päivän heidän itkiessään ja jutellessaan läpi
koko sukuhistorian.
Seuraavana päivänä oli tyttären vuoro ja sitä seuraavana päivänä
oli nuoremman pojan vuoro.
Äiti kertoi, että kun hän eräänä iltana laittoi päivällistä
hän kuuli naurua talosta, ja lähti katsomaan, mitä tapahtuu.
Hän löysi lapsensa, kaikki kolme, makuuhuoneesta sängyn päältä
yhdestä mykkyrästä nauramassa ja halaamassa toinen toisiaan.
Kodin koko henki, ympäristö ja ilmapiiri muuttui täydellisesti.
Yksinhuoltajaäiti, älä tee sitä samalla tavalla kuin tämä äiti.
Äläkä tee sitä niin kuin minä tein.
Ota näitä periaatteita, mutta rukoile Jumalaa ja kysy Häneltä
miten sinä voit tuoda valoon teidän perheenne salaisuudet.
Ja tuo siihen siunaus, joka murtaa kirouksen perheestäsi.
Entäpä, jos olet jo seitsemänkymppinen
ja lapsesi ovat 35-40-vuotiaita.
Olet menettänyt heidät, eikä toivoa näytä olevan.
Hauskaa, että kysyit tätä.
Tällä oli aivan valtava vaikutus meidän perheeseemme.
Autoimme erästä eläkeläis- pariskuntaa, 65-vuotiaita.
Miehellä oli poika yhden irtosuhteen seurauksena
nuoruutensa ajoilta.
Hän meni rauhantuomarin puheille ja pisti nimensä
avioliittosopimukseen.
Nainen oli raskaana, mutta he kumpikin lähtivät omille teilleen.
Nainen synnytti pojan, jota mies ei edes nähnyt ennen kuin
poika oli 25-vuotias ja etsi isänsä käsiinsä.
Poika oli itsemurha-altis ja taisteli masennuksen kanssa.
Hän oli viettänyt kaksi jaksoa mielisairaalassa.
Hän oli alkoholisti.
Hänellä oli 200 kovan luokan pornovideota.
Hänellä oli takanaan kaksi avioliittoa.
Hän oli seksuaalisesti kieroutunut
ja siinä vaiheessa, kun kuulimme hänestä, hän oli 45-vuotias
ja täysi ihmisraunio kaikista elämänsä haavoittumisista.
Hänen nimensä oli Bob ja hän asui Chicagossa.
Hän on antanut minulle luvan kertoa todistuksensa.
Hän soitti kotiin isälleen Myrtle Beachiin Etelä-Karoliinaan.
Hän sanoi olevansa jälleen itsemurhan partaalla ja
oli aikeissa kirjoittautua sisään mielisairaalaan kuudeksi viikoksi.
Isä kutsui hänet luokseen.
- Ennen kuin menet sairaalaan, tule meidän luoksemme
ja anna meidän rakastaa sinua.
- En halua tulla sinne, koska te vain jauhatte sitä Jeesus-roskaa.
En minä sinne tule.
- Lupaamme, että emme edes mainitse Jumalaa tai Jeesusta.
Tule nyt kuitenkin!
Niinpä Bob hyppäsi autoonsa ja ajoi 16-17 tunnin matkan
Myrtle Beachiin ja he vain rakastivat häntä 4-5 päivää.
He eivät maininneet Jumalaa, eivätkä yrittäneet todistaa hänelle.
He eivät yrittäneet eheyttää häntä, eivätkä he saarnanneet hänelle.
Yhtenä iltana he istuskelivat yhdessä päivällisen jälkeen.
He sanoivat:
"Me haluaisimme sanoa sinulle joitakin asioita, niin että älä laita
telkkaria päälle."
Tämä 45-vuotias ruuasta, alkoholista ja reseptilääkkeistä
riippuvainen, masentunut ja itse- murha-altis mies istuu tuolissa.
Hänen äitipuolensa, Gladys, ja Jerry, hänen isänsä...
Äiti menee ja hakee vadillisen lämmintä vettä.
Hänellä on lista kaikista niistä synneistä, jotka hän tietää
oikean äidin tehneen tätä miestä vastaan.
Hän aikoi asettua Bobin oikean äidin asemaan
jonka kanssa Bob asui lapsena.
Isällä on oma listansa siitä, miten hän ei ole omistanut poikaansa
ensimmäiseen 25 vuoteen. Kaikki on kirjoitettu ylös.
He menevät läpi koko hoidon, eivätkä kertaakaan mainitse
Jumalaa, Jeesusta tai Isää.
Tämä kaveri menee pieniin osiin.
Hän itkee, parkuu, ulvoo.
Hän vuodattaa sydämensä...
ottaa vastaan Jeesuksen ja täyttyy Pyhällä Hengellä.
Kävin siellä seuraavana päivänä tuomassa sisäistä eheytymistä.
He vapauttivat tuon miehen sinä iltana ja demoneja lähti ulos.
Hän meni kotiin, poltti kaikki 200 pornovideotaan ja heitti ne kaikki
menemään, eikä sen koommin taistellut masennuksen kanssa.
Tämä tapahtui 9 vuotta sitten.
Hänen ei enää tarvinnut taistella itsemurha-aikeiden kanssa.
Hän jäi varhaiseläkkeelle ja muutti Floridaan.
Hän opiskeli sielunhoitajaksi, koska hän haluaa auttaa
haavoittuneita ja särkyneitä ihmisiä.
Koskaan ei ole liian myöhäistä.
Heillä oli 35-vuotias poika, joka on täysin sidottu pyörätuoliin.
Tämä oli Jerryn ja Gladysin yhteinen poika.
Hän on pyörätuolissa ja hänen ruumiinsa kieltäytyy toimimasta.
Lääkärit eivät tajua, mistä on kyse.
Sanonpa vain, että hän on kätkenyt sisimpäänsä kaikki
mahdolliset kuolemantoiveet.
Lihakset kieltäytyvät toimimasta, asiat menevät pieleen.
Jokin on aivan metsässä hänen elämässään.
Niinpä he asettavat päivä- määrän tapahtumalle.
Heille selviää, että eräs poikajengi käytti häntä
seksuaalisesti hyväkseen, kun hän oli 12-vuotias.
Hän kertoi siitä ensin minulle puhelimessa.
Lähetin hänet Elijah Housen sielunhoitajalle
käymään sen läpi rukouksessa.
Sitten tulevat isä ja äiti ja kulkevat hänen kanssaan koko
matkan kirouksen murtamiseksi. Hän parani fyysisesti aivan täydellisesti.
Seuraavana päivänä hän leikkasi nurmikkoa.
Pyörätuolista nurmikon leikkuuseen!
Hänen suhteensa omaan isäänsä eheytyi.
Poika oli 12-vuotiasta lähtien syyttänyt isää siitä, ettei isä ollut
suojellut häntä ja siitä, ettei hän ollut voinut
kertoa isälle omista kivuistaan.
Nyt heistä tuli viimeinkin isä ja poika.
Poika muutti toiselle puolelle USA:ta voidakseen olla isänsä kanssa,
koska heillä oli nyt niin upea ja ihana suhde toisiinsa.
Olivatpa lapsesi vanhoja tai 5-vuotiaita tai 40-vuotiaita
valon periaate murtaa pimeyden ja kirouksen vallan heidän yltään.
Käydäänpä läpi vielä yksi alue.
Hyvä kun katsoin muistiinpanojani.
Puhuimme tästä kerran Etelä-Karoliinassa.
Eräs nainen juoksee vaimoni luokse ja sanoo:
-Äitini on raivohullu.
Minulla ei ole ketään, joka minua siunaisi.
Ei tämä minulle voi tapahtua.
Jos menen lähellekin äitini taloa...
...hänellä on iso aita talonsa ympärillä...
...hän tulee ulos ja uhkaa lyödä luudalla.
En pysty puhumaan hänen kanssaan.
Nainen on noin 35-vuotias ja sanoo, että hänestä on tulossa
ihan samanlainen omien tyttäriensä suhteen.
Vaimoni sanoo, että hän asettuu tämän naisen äidin asemaan.
- Kuvaile minulle äitiäsi ja lapsuuttasi pari minuuttia.
Siihen sisältyy hirveästi raivoa ja pahoinpitelyä ja hakkaamisia.
Vaimoni rukoili samanlaisia rukouksia, joita olemme täällä rukoilleet.
Nainen itki ja parkui tunnin lattialla ja vain itki ja itki.
- Minun täytyy tehdä tämä omille tyttärilleni!
Mutta ensin minun on tehtävä se omalle äidilleni!
Voinko asettua hänen äitinsä asemaan häntä varten?
Hän sanoi, että hänen äitinsä äiti pahoinpiteli hänen äitiään.
Kyseessä on sukupolvien kirous.
Haluan katkaista sen äitini elämästä, hän sanoi.
Nainen meni äitinsä portille ja äiti tuli ulos luutineen.
65-vuotias nainen luulee lähtevänsä kilpajuoksuun
tyttärensä kanssa ja huutaa ja kirkuu hänelle.
Aidan yli tytär kertoo huutavalle äidilleen,
mitä hän on juuri kokenut.
Äiti pysähtyy.
- Rukoilisitko sinä minun puolestani?
Asettuisitko minun äitini asemaan?
Äiti kutsui hänet sisään ensimmäistä kertaa
kahteen vuoteen.
Tytär alkoi palvella äitiään, joka oli pahoinpidellyt häntä.
Äiti itki ja parkui.
- Missä seurakunnassa sinä oikein käyt?
Äiti oli hukassa, eikä hän mene lähellekään seurakuntaa
eikä usko Jumalaan.
Tämä tapahtui iltapäivällä kahden kokouksen välisellä tauolla.
Sunnuntai-iltana tämä pieni vanha nainen istuu penkissä...
Eturivissä tyttärensä kanssa. Kysyimme, onko kellään todistusta.
Hän ei varmaan edes tiennyt, mikä todistus on.
Mutta hän pomppasi ylös ja sanoi: - Minulla on!
Hän kertoi kaikille, mitä oli tapahtunut.
Hän kietoi kätensä tyttärensä ympärille ja itki.
Lopussa hän ilmoittaa, että hän haluaa pelastua
kun kysyimme, haluaako joku pelastua.
Kaksi viikkoa myöhemmin hän kuolee sydänkohtaukseen.
Mutta hänen tyttärensä riemuitsi.
Hän tietää, että häntä odottaa ikuisuus äidin kanssa taivaassa.
Valkeuden voima!
Voima, joka on kätketty siihen, että salaisuudet tuodaan valoon.
Me nöyrrymme ja tunnustamme syntimme, ja sen että olemme
antaneet muille väärän kuvan rakkaudesta.
Siirtämättä vastuuta muiden harteille sanoen...
"Kohtelin sinua näin siksi, että sinä kohtelit minua näin."
Ei! Tässä ei ole kysymys muista, vaan laista, joka toimii sinussa.
Se on sen niittämistä, millä tavalla olet tuominnut lapsena.
Tästä ei ole tarkoitus tehdä syyttelykisaa, jossa syyt
vieritetään muitten harteille.
Tämän opetuksen päätös ei ole syvä eheytymisen hetki.
Sen sijaan se on, niin uskon, sitoutumisen rukous.
Se alkaa siitä, että ajattelet, ettet pysty tekemään tätä.
Onko hyvä paikka aloittaa?
Mutta Jumala, olen valmis siihen, että sinä teet tämän
minun kauttani.
Että minun tehtäväni...
- Andrew Murrayn kirja ‘Nöyryys' -
...on nöyryyttää itseni ja sinun tehtäväsi on nostaa minut
ja varustaa minut kykeneväksi
tuomaan valkeus ja eheytyminen perheeseeni ja ihmissuhteisiini.
Olen tehnyt tämän vaimoni kanssa ja hän minun kanssani.
Se on prosessin alku.
Emme suinkaan eheytyneet heti.
Kun raahaat mukanasi sellaisia kantamuksia kuin minäkin...
Ei ole monta sellaista, joka vielä olisi edes järjissään.
Mutta minä elän nyt elämäni parasta aikaa.
Kaikkien suurin seikkailu on nähdä,
kuinka alas pystyn laskeutumaan.
Mitä alemmas laskeudun, sitä kirkkaammin aukeaa
ilmestys: "Se minkä teette yhdelle näistä vähimmistä veljistäni,
sen te teette minulle."
Kun tajuat, ettet pese lastesi, äitisi tai puolisosi jalkoja
tajuat tekeväsi sen Hänelle.
Siinä istuu Jeesus, siinä istuu Isä itse.
Kun liikahdat pienenkin liikahduksen nöyryydessä
Hän tulee virraten omaa kykyään
ja ilmestyksesi Isän rakkaudesta avartuu.
Jos haluat rukoilla rukouksen: "En mene kotiin niin, että tekisin
sen ensi viikolla, mutta menen kotiin ja pyydän Pyhää Henkeä
ja vien tämän rakenteen ja nämä ohjeet mukanani."
Täällä on ainakin parikymmentä kulttuuria edustettuna.
Mutta kansallisuudella tai kulttuurilla ei ole merkitystä.
Rakkaus on sama kaikkialla.
Parannuksen tekeminen on sama kaikkialla.
Anteeksi anto toimii, liititpä siihen sanan "Jumala" tai et.
Anteeksi anto periaatteena.
Vaikka sinun ei annettaisi käyttää Jeesuksen nimeä tai sanaa Jumala.
Äläkä riko tuota rajaa, jos se sinulle asetetaan.
Jos haluat rukoilla ja uskoa, että Jumala voi käyttää sinua
aloittamaan tai viemään entistä syvemmälle eheytymisprosessin
pyydän, että nouset seisomaan ja rukoilet tämän rukouksen.
Rukoillaan yhdessä ääneen kaikessa armossa.
Jos sinulla on paremmat sanat kuin minulla...
minä vain ohjastan vähän, eikä minulla ole mitään kirjoitettuna.
Isä Jumala, tulen luoksesi Jeesuksen nimessä.
Uskon, että olen kuullut totuuden sanoja tänään.
Tiedän, että nöyryys on tie sinun luoksesi.
Tiedän, että nöyryys avaa oven parannuksen tekoon.
Ja se avaa oven ihmissuhteiden ennalleen saattamisessa.
Ylpeys on ollut minun kamppailuni pimeyden kanssa.
Ensimmäiseksi tunnustan ylpeyden syntini.
Olen salannut asioita läheisiltäni.
En ole halunnut, että perheeni saa tietää.
Sanoudun irti ylpeyden hengestä.
Tunnustan, etten pysty tähän ilman Pyhän Hengen ohjausta.
Mutta olen epätoivoisesti Pyhän Hengen ohjauksen tarpeessa.
Pyydän siis Kristuksen Henkeä, nöyryyden Henkeä tunkeutumaan
kaikille mieleni, tahtoni ja tunteideni alueille.
Anna minulle suunnitelma omaa perhettäni varten.
Koko sukuani varten.
Eheytymisen ja ennalleen asettamisen suunnitelma.
Jopa öisinä tunteina, suihkussa, yksinäisinä hetkinäni
anna ajatusten tulla mieleeni.
Pyhä Henki, paljasta totuus
niillä alueilla, joilla olen antanut rakkaudesta väärän kuvan.
Auta minua kirjoittamaan ajatukseni ylös.
Pyhä Henki, tarvitsen sinut tekemään suunnitelman
minun perhettäni varten.
Anna minulle luovia ajatuksia
ja auta sitten käynnistämään koko koneisto.
Voin saada eväitä siitä, mitä Jackin perheessä on tapahtunut.
Mutta tarvitsen todella sanan omaa perhettäni varten.
Sitoudun juuri nyt asettamaan päivän ja hetken, jolloin nöyryytän
itseni perheenjäsenteni edessä ja myös muiden edessä.
Sitoudun paljastamaan elämän salaisuudet.
Ne asiat, jotka ovat tuoneet tuhoa perheeseeni sukupolvien ajan.
Tarvitsen Jeesuksen Kristuksen ristiä tästä hetkestä pitäen
antamaan voimaa perheelleni, että anteeksianto alkaa virrata.
Että parannuksen teon lahja voi alkaa virrata perheessäni.
Isä, jos haluat, että otan aikaa paastoon, en halua tehdä sitä
lain kirjaimen perusteella.
Haluan kieltää lihani, kuten Jes.58:6 sanoo, ja nöyrtyä
jotta perheeni vääryyden siteet voivat katketa.
Isä, anna minulle kuukausi tehdä tämä.
Annan minulle selkeä päivä ja hetki.
Ollaan tässä pieni hetki.
Voi olla, että kun katsot kalenteria, toteat, että
aika ei ole sopiva.
Mutta juuri nyt, antaako Jumala sinulle päivän?
Päivän, jota kohti alat viedä suunnitelmia.
Jos et aseta päämäärää, et myöskään osu mihinkään.
Mikä kuukausi?
Mikä viikko?
Mikä päivä?
Pyhä Henki, näytä heille!
Isä, anna heille nyt armosi ja laupeutesi heidän tarpeensa
hetkellä ja anna heille voima nöyryyteen Kristuksen Hengessä.
Isä, en pysty laskemaan käsiäni heidän kaikkien päälle.
Mutta anna heille Hengen osallisuus juuri nyt.
Ja osallisuus hengelliseen lahjaan.
Anna ennalleen asettamisen hengen, joka on levännyt minun
perheeni yllä, tulla myös jokaisen perheen osaksi täällä.
Ja etenkin miehille, isille ja aviomiehille täällä.
Isä, anna heille osallisuus siihen henkeen, joka on ollut minun
ylläni, se sydämen huuto, että perheeni eheytyy ensin.
En pysty tähän. Minun suuntani on kohti himoa.
Sitä, että minun tarpeeni tulevat täytetyiksi muiden kustannuksella.
Sanoudun irti siitä tänään sinun armosi ja sinun kykysi turvin.
Otan omakseni rakkauden niin, että vastaan perheeni tarpeisiin
omien tarpeideni kustannuksella, oman lihani kieltämisellä.
Mutta voin tehdä sen vain, Isä,
jos sinä annat minulle syvemmän ilmestyksen sinun rakkaudestasi.
Ja kun teen sen yhdelle näistä vähimmistä, lisääntyköön sinun
läsnäolosi kun teen sen niin kuin sinulle.
Tätä pyydän Jeesuksen nimessä.
Suomennos: Marketta Ruishalme